Die wêreld in foto's – 27 Februarie 2018 | Maroela Media
Kate, die Hertogin van Cambridge, Dinsdag tydens haar besoek aan die Royal College of Obstetricians and Gynaecologists in Londen, Engeland. (Foto: Peter Nicholls, AP)
'n Ondersteuner van Park Geun-hye, die voormalige Suid-Koreaanse president, huil voor die Sentraal-distrikshof in Seoul, Suid-Korea, tydens 'n optog ter ondersteuning van Geun-hye se vrylating. Aanklaers het Dinsdag versoek dat Geun-hye tot 30 jaar tronkstraf gevonnis word op aanklagte van omkopery, magsmisbruik en ander misdade in 'n korrupsie-saak wat dié land se eerste vroulike leier en voormalige konserwatiewe ikoon tot 'n val gebring het. (Foto: Ahn Young-joon, AP)
'n Indiese Khasi-vrou dra haar dogtertjie nadat sy gedurende die Meghalaya-staat se verkiesing in Nongpoh, Indië, gestem het. Die verkiesings het Dinsdag vir twee van Indië se noordoostelike state geopen. (Foto: Anupam Nath, AP)
'n Man loop oor 'n brug in 'n mistige Svisloch, 30 km oos van Minsk in Belarus. Temperature in Belarus het tot -20˚C gedaal. (Foto: Sergei Grits, AP)
Die kinders van asielsoekers, meestal uit Eritrea en Soedan, dra Dinsdag kostuums tydens die Purim-feesparade in Tel Aviv, Israel. Dié Joodse vakansie herdenk die Jode se verlossing van volksmoord in antieke Persië, soos weergegee in die Bybelboek Ester, wat in sinagoges gelees word. Ander gebruike sluit in die uitdeel van kospakkies, die aantrek van maskers en kostuums, 'n feesete en openbare feesvieringe. (Foto: Ariel Schalit, AP)